KUTSUTTUNA JUMALAN TARKOITTAMAAN ELÄMÄÄN 1
Millaista on elää täysillä elämää, jolla on tarkoitus?
Millaisia päätöksiä se vaatii?
Luuletko, että hengellinen elämäsi on eri asia kuin muu elämäsi?
Vietkö elämääsi tietoisesti johonkin suuntaan?
Tervetuloa katsomaan HillsongTV:tä.
Puhun siitä, miten voimme elää tarkoituksenmukaisesti ja täysillä.
Kyse on elämän tarkoituksesta. Rukoilen, että tämä siunaa sinua.
Olemme puhuneet tänä vuonna tehtävästä, -
Jumalan kutsusta ja lähetyskäskystä.
Tänään puhun siitä, miten voimme elää tarkoituksenmukaisesti -
ja tehden parhaamme.
Täyttäen tehtävämme niin hyvin kuin mahdollista.
Eilen järjestimme aamiaisen seurakunnassamme.
Sateisena lauantaiaamuna 2 600 ihmistä tuli tänne aamiaiselle.
Se kertoo jo jotain.
Aamiaisella saimme puhua joistakin suunnitelmistamme, unelmistamme -
sekä seurakuntamme suunnasta. Sain rohkaista ihmisiä heidän uskossaan.
Se oli hieno aamu. Puhuin Matteuksen luvusta 25 -
ja lempivertauksestani. Olen puhunut siitä myös opiskelijoille -
ja henkilökunnallemme. Se kertoo leivisköistä.
Se on hieno vertaus lahjoistamme ja kyvyistämme, -
mutta Uudessa Testamentissa leiviskät olivat rahasummia.
Jeesuksen vertauksessa isäntä oli lähdössä pitkälle matkalle.
Matt. 25:14―15: "...mies matkusti muille maille: -
hän kutsui palvelijansa ja uskoi heille omaisuutensa; -
yhdelle hän antoi viisi leiviskää, toiselle kaksi -
ja kolmannelle yhden, kullekin hänen kykynsä mukaan, -
ja lähti muille maille."
Kaksi palvelijoista käytti määrätietoisesti -
sitä, mitä heille oli uskottu.
He eivät palauttaneet isännälle vain sitä, minkä olivat saaneet, -
vaan kaksinkertaisen summan.
Kaksi ensimmäistä toimi näin, mutta kolmas teki toisin.
Hän ei ollut määrätietoinen, vaan kätki leiviskän maahan.
Tässä huoneessa on paljon ihmisiä, joilla on Jumalan antamia lahjoja -
ja asioita, jotka kätkemme maahan.
Huomaatteko, että palvelija kätki isäntänsä rahat maahan?
Ne eivät olleet hänen. Monet lahjat, jotka kätkemme maahan, -
jotka jäävät piileviksi ja joita emme käytä Valtakunnan hyväksi, -
eivät itse asiassa ole meidän.
Silti kätkemme ne maahan tämän kolmannen palvelijan tavoin.
Tehtävämme täyttäminen vaatii kuitenkin määrätietoista elämää.
Yksi lempijakeistani on 2. Tim. 1:9: -
"hän, joka on meidät pelastanut ja kutsunut pyhällä kutsumuksella, -
ei meidän tekojemme mukaan..." Kyse ei ole omasta hyvyydestämme.
"...vaan oman aivoituksensa ja armonsa mukaan..."
Hän on siis pelastanut ja kutsunut meidät -
ja antanut meille tarkoituksen ja armon.
Kutsu ja tarkoitus ovat pelastuksen ja armon välissä.
Jokainen teistä on pelastettu Jumalan tarkoitusta varten.
Teidät on kutsuttu Jumalan tarkoitukseen.
Kaikessa on kyse siitä. Teillä on aikaa ja energiaa sitä varten.
Elämänne, terveytenne ja lahjanne ovat Jumalan tarkoitusta varten.
Perheenne, ihmissuhteenne ja rahanne ovat sitä varten.
Kaikessa on kyse Jumalan tarkoituksesta.
Elämäntehtävämme täyttäminen on tarkoituksenmukaista elämää.
Olemme menestyviä ja hedelmällisiä tarkoituksella.
Elämme tehokkaasti tarkoituksella, -
toisin sanottuna ohjaamme elämäänne johonkin suuntaan tietoisesti.
Joidenkin mielestä kohtaloon ei voi vaikuttaa.
Jos menet ulos, sinuun voi iskeä salama.
Sille ei voi mitään, sellaista se vain on.
Minusta kohtalo kuvataan Raamatussa aivan toisella tavalla.
Se on Jumalan antama tulevaisuus ja toivo.
Se on sitä, että käytämme Jumalan kunniaksi sitä, mikä oli kätketty -
ja annamme lahjamme, elämämme, terveytemme, rahamme, -
perheemme ja kaiken Jumalan käyttöön.
Jotkut eivät yllä parhaaseensa, -
koska he erottavat hengellisen elämänsä eli rukouselämän, -
Raamatun lukemisen, seurakunnassa käymisen ja uskovat ystävät -
todellisesta elämästään, johon kuuluvat työ, perhe ja ystävät.
Kun ymmärrämme, että kaikessa on kyse Jumalan tarkoituksesta, -
meillä ei ole erikseen hengellistä ja muuta elämää, -
vaan teemme parhaamme kaikilla elämänalueilla Jumalan kunniaksi.
Silloin voimme täyttää suuren, yhteisen tehtävämme, -
jossa me kaikki olemme mukana ja jonka Jeesus on meille antanut.
Näin voimme elää Jumalan tarkoittamaa elämää.
Apt. 13:36: "Sillä kun Daavid oli aikanansa Jumalan tahtoa -
palvellut, nukkui hän ja tuli otetuksi isiensä tykö..."
Toisin sanoen hän kuoli ja meni taivaaseen, mutta mitä hän teki?
Hän palveli Jumalan tahtoa omana aikanaan, -
mutta samalla hän rakensi ikuisuutta varten.
Edelleen hänestä puhutaan niin kuin puhuttiin jo Raamatun aikaan.
Hänen elämänsä vaikutus säilyy, koska hän täytti tehtävänsä.
Noin meidän tulee elää, jos haluamme elää tehokkaasti.
Jos seurakuntana päätämme, ettemme tee tätä vain itsemme vuoksi, -
ettei uskossa ole kyse vain meistä, vaan meillä on tehtävä, -
saavutamme täyden potentiaalimme ja täytämme Jumalan tarkoituksen.
Juuri tästä olen puhunut. Haluan rohkaista teitä -
elämään määrätietoisesti ja tarkoituksenmukaisesti -
ja päättämään, että pidätte tarkoituksen mielessänne.
Kolmannen palvelijan elämässä ei ollut tarkoitusta.
Siksi hän kätki leiviskän maahan.
Seuraavaksi määrätietoisen ihmisen neljä päätöstä.
Ensinnäkin: "En tule elämään elämääni -
omien havaintojeni ja uskomusteni varassa."
"En anna havaintojeni ja uskomusteni rajoittaa minua."
Isännän palattua kaksi ensimmäistä palvelijaa saivat kokea, -
että isäntä oli rohkaiseva. Sellaisen isännän he tunsivat.
Hän sanoi (Matt. 25:21): "Hyvä on, sinä hyvä ja uskollinen palvelija."
Hän rohkaisi heitä ja antoi mahdollisuuksia: -
"Vähässä sinä olet ollut uskollinen, -
minä panen sinut paljon haltijaksi. Mene herrasi iloon."
Paljon hyviä asioita: rohkaisu, uskollisuus, ilo.
Oli kuin kolmannella miehellä olisi ollut eri isäntä.
Jae 24: "Herra, minä tiesin sinut kovaksi mieheksi; -
sinä leikkaat sieltä, mihin et ole kylvänyt, -
ja kokoat sieltä, missä et ole eloa viskannut.
Ja peloissani minä menin ja kätkin sinun leiviskäsi maahan."
Kaksi muuta eli määrätietoisesti, ja heidän isäntänsä näytti olevan -
rohkaiseva ja siunaava, mutta kolmas piti tätä kovana.
Sama isäntä, täysin eri havainto.
Monet elävät vailla Jumalan tarkoittamaa tarkoitusta, -
koska väärät havainnot ja uskomukset hallitsevat heitä.
Autiomaassa on kahdenlaisia lintuja: haaskalintuja ja kolibreja.
Ne ovat samassa autiomaassa, mutta syövät aivan erilaista ruokaa.
Haaskalinnut syövät mädäntynyttä lihaa ja löytävät sitä autiomaasta.
Kolibrit syövät mettä kukista, elämää tuovista kasveista, -
ja nekin löytävät etsimänsä.
Palvelijat odottivat isännältä eri asioita, -
ja kaikki saivat sitä, mitä odottivatkin.
Se, joka piti häntä kovana, kohtasi kovan isännän, -
toiset odottivat hänen olevan rohkaiseva, ja niin hän olikin.
Saamme sitä, mitä odotamme saavamme.
Monet uskovat elävät havaintojensa mukaan.
Entäpä, jos havaintosi Jumalasta ovat vääriä ja rajoittavat Häntä?
Entä jos Hän on suurempi kuin millaisena näet Hänet?
Elämämme ja uskomme tulee perustua Jumalan sanaan, -
koska havaintomme ovat puutteellisia.
Miten näet Jumalan? Jos näet muut ihmiset väärin, -
havaintosi heistä saattavat olla täysin erilaiset kuin muilla.
Olen pastori, ja eri ihmiset näkevät minut eri tavoin.
Kaikenlaisia havaintoja.
Joskus kuulopuheet vaikuttavat käsityksiimme ihmisistä.
Väärät havainnot voivat estää ystävyyden syntymisen.
Jos haluat täyttää tehtäväsi, haasta omat havaintosi.
Anna Jumalan sanan määritellä, miten näet muut ihmiset, Jumalan -
ja mikä ehkä vielä tärkeämpää, itsesi.
Entä, jos havaintosi rajoittavat sinua itseäsi?
"En ole sitä, tätä tai tuota."
Jumala ei näe sinua niin. Kunpa ihmiset eläisivät sen mukaan, -
miten Jumala heidät näkee. Me näemme itsemme usein eri tavalla.
Jos ihmiset haluavat elää määrä- tietoisesti, heidän on päätettävä -
olla antamatta väärien havaintojen ja uskomusten -
rajoittaa elämäänsä.
Toinen päätös: "En aio syytellä toisia, jotta pääsisin pälkähästä."
"En aio syytellä toisia, jotta pääsisin pälkähästä."
Katsotaan vielä jaetta Matt. 25:24.
"minä tiesin sinut kovaksi mieheksi..."
Palvelija alkoi syyttää isäntää siitä, että tämä oli kova mies.
Hän siis puolusteli päämäärättömyyttään -
sen kanssa, mitä hänelle oli uskottu, syyttämällä isäntää.
Toimimme näin jatkuvasti.
Harvoin tapaa ihmistä, joka on luopunut Jumalasta -
ja syyttää siitä itseään. Se on tekopyhien kristittyjen, -
seurakunnan tai jonkun henkilön syytä. Aina on joku, jota syyttää.
Harvoin tapaa uskosta luopunutta, joka kantaisi itse vastuun siitä.
On helpompi syyttää ja puolustella, silloin emme täytä tehtäväämme.
Jumala haluaa tehdä kauttamme paljon enemmän kuin ymmärrämme.
Verukkeita on helppo keksiä.
Syyttely kuuluu synnin perusolemukseen.
Se tulee suoraan Eedenin puutarhasta.
Aadam syytti Eevaa, Eeva taas käärmettä.
Voimme syytellä ja keksiä verukkeita sen sijaan, -
että sanoisimme: "Herra, olen sinun ja haluan täyttää tehtäväni."
On uskomatonta, miten Jumala voi käyttää puhdistettuja -
ja tuhkaksi palaneita ihmisiä, -
jos vain päätämme elää täynnä tarkoitusta.
Se, miten näemme Jumalan, muut ja itsemme on todella tärkeää.
Havaintomme muista saattavat rajoittaa ihmissuhteitamme.
Monia rajoittaa se, miten he näkevät itsensä.
Jumala näkee heidät täysin eri tavalla.
Kaikkein tärkeintä on, miten näemme Jumalan.
Daavid sanoi psalmissa 119: "Sinä olet hyvä, ja hyvin sinä teet."
Käsityksemme Jumalasta määrittää sen, mitä uskomme Hänen tekevän.
Joku uskoo Jeesuksen armoon ja Jumalaan, -
joka rakastaa häntä ja on hänen puolellaan, ei häntä vastaan.
Joku toinen on ehkä kasvanut uskonnollisessa kodissa -
ja näkee siksi Jumalan ankarana ja tuomitsevana.
Hän kyllä tuomitsee, mutta Hän on myös armollinen.
Jeesuksen tähden voimme elää Hänen elämäänsä, -
mikä auttaa meitä täyttämään tehtävän ja elämään täysillä.
Jos pidämme hengellisen elämämme ja suhteemme Jumalaan -
erillään arkielämästämme, emme tule täyttämään tehtäväämme.
Meillä kaikilla on tehtävä, lähetyskäsky.
Jos ihmiset tajuavat sen ja alkavat elää määrätietoisesti, -
he alkavat myös elää Jumalan lupauksissa.
Nuorempana käsitykseeni siitä, millainen Jumalan luonne on, -
vaikuttivat voimakkaasti vanhempani, erityisesti isäni.
Näin Jumalan ankarana tuomarina ja opettajana.
Väärä käsitykseni johtui siitä, etten tiennyt, mitä armo on.
Olen kiitollinen, että se muuttui, kuin olin 13-vuotias.
Huomasin isäni pehmenevän. Jokin oli muuttunut hänessä.
Kodissamme oli paljon enemmän vapautta ja armoa.
Isä puhui aina Jumalan sylissä istumisesta.
Minusta se kuulosti aluksi teennäiseltä ajatukselta, -
mutta muutoksen ja pehmenemisen näkeminen isäni elämässä -
valaisi minulle Jumalan luonnetta.
Nyt olen alkanut huomata, että paras kuva Jumalasta -
on kuva, jonka saan itse.
Olen viettänyt parhaat hetkeni Jumalan kanssa juoksulenkillä -
kuunnellen musiikkia. Jumala puhuu minulle siellä.
On siis tärkeää viettää aikaa yksin Jumalan kanssa -
ja tutkia Raamatusta, kuka Hän on.
Se on vaikeaa, koska maailma tuntuu kiehtovalta -
ja vie huomiomme pois Jumalasta.
Kun vietän aikaa Jumalan kanssa, huomaan, -
että tahtoni alkaa muuttua Hänen tahtonsa mukaan.
Alan haluta sitä, mitä Hänkin haluaa.
Tuot toivoa toivottomille, -
valoa niille, jotka ovat pimeydessä -
ja elämää kuolleille.
Nyt olen elossa.
Annat rauhan levottomille, -
ja iloa murtuneille. Näen Sinut nyt.
Sinussa olen löytynyt.
Avasit oven minulle -
ja annoit elämäsi, jotta saisin vapauden.
Kaikella, mitä minussa on, palvelen Sinua, Herra.
Täytät ne, jotka ovat tyhjiä -
ja pelastat ne, jotka ovat laaksossa.
Sen kaiken kautta tyynnytät sieluni.
Nyt näet minut heikkoudessani -
ja parannat särkyneen sydämeni haavat.
Palvon Sinua hengessä ja totuudessa.
Avasit oven minulle -
ja annoit elämäsi, jotta saisin vapauden.
Kaikella, mitä minussa on, palvelen Sinua, Herra.
Avasit silmäni näkemään -
kaiken sen ihmeellisyyden, Kristuksen minussa.
Jeesus, olet kaikki, mitä tarvitsen.
Olet kaikki, mitä tarvitsen.
Olet kaikki, -
olet kaikki, mitä tarvitsen.
Olet kaikki, mitä tarvitsen.
Kaikki kunnia, kirkkaus -
ja armo Sinulle.
Seison uutena luomuksena, vedellä ja tulella kastettuna.
Laulakaa: Ei pelkoa!
Ei pelkoa kadotuksesta, uskosta minut on vanhurskautettu.
Minä nousen, minä nousen, -
niin kuin Kristus herätettiin eloon.
Nyt Hänessä, nyt Hänessä -
saan elää.
Minä nousen, minä nousen, -
niin kuin Kristus herätettiin eloon.
Nyt Hänessä, nyt Hänessä -
saan elää.
Nousen niin kuin Sinut nostettiin, julistan valtaasi.
Elämäni tunnustakoon herruutesi ja kirkastakoon nimeäsi.
Sanasi on ikuinen, Valtakunnallasi ei ole loppua.
Armosi kestää aina ja ikuisesti.
Mikään voima tai kirous ei voi vastustaa Sinua.
Kukaan ei voi viedä kunniaasi, sillä se on yksin Sinun.
Seison tässä laulaakseni Sinulle ylistystä ja todistaakseni, -
sillä olin kuollut synteihini, mutta nyt nousen.
Minä nousen, -
niin kuin Kristus herätettiin eloon.
Nyt Hänessä, nyt Hänessä -
saan elää.
Mikään voima tai kirous ei voi vastustaa Sinua.
Kukaan ei voi viedä kunniaasi, sillä se on yksin Sinun.
Seison tässä laulaakseni Sinulle ylistystä ja todistaakseni, -
sillä olin kuollut synteihini, mutta nyt nousen.
Minä nousen, -
niin kuin Kristus herätettiin eloon.
Nyt Hänessä, nyt Hänessä -
saan elää.
Brian Houstonin saarna "Hän vuo- datti sen, jonka näet ja kuulet" -
tuo tuoreen näkökulman Pyhän Hengen vuodatukseen Apt. 2:ssa.
Saat tämän elämää muuttavan saarnan kiitokseksi lahjastasi.
Näin voit aloittaa voitokkaan elämän Jeesuksen nimessä.
Yli 100 dollarin lahjasta saat taltioinnin konferenssistamme.
Se sisältää heinäkuun 2012 konferenssin aamu- ja iltaosuudet -
sekä kuuluisien opettajien kuten Joyce Meyerin -
ja Louie Giglion kaikki opetukset. Voit valita joko cd- tai dvd-levyt.
Käy osoitteessa www.hillsongtv.com/partner -
tai soita ruudulla näkyvään numeroon.
Jotain tapahtuu sisälläsi. Luonteesi kehittyy.
Juuresi kasvavat syvemmälle. Luottamuksesi ja voimasi kasvavat.
Pääset korkealle vain, kun juuresi ovat syvällä.
Älä halveksi pienten alkujen päivää, -
niiden aikana Jumala valmistaa sinua menemään kauas.
Jeesus vuodattaa verensä ja sanoo: -
"Murran jokaisen kirouksen, siteen ja kamppailun, joka sitoo taloasi.
Teen niin, jotta uusi sukupolvi ei joutuisi käymään läpi -
edellisen sukupolven taisteluja." Ette ole enää sitä, mitä ennen.
Tähän kaupunkiin tulee suuri ilo.
Huutakaa ja tanssikaa, herätys on tullut kaupunkiin!
TÄTÄ ON HERÄTYS Hillsong-konferenssi 2013
Olen varma, että Jumala antaa sinulle tulevaisuuden ja toivon, -
koska Hän lupaa niin Raamatussa. Hän tietää, mitä ajattelee sinusta.
Ne ovat rauhan, eivät tuhon ajatuksia.
Käsityksemme Jumalasta on tärkeä. Jos koet, että Jumala on -
sinua vastaan, et elä Hänen lupaustensa mukaan.
Hän haluaa antaa sinulle tulevaisuuden ja toivon.
Voit astua niihin sisään ottamalla Jeesuksen elämäsi keskipisteeksi.
Kiitos seurasta. Jumala siunatkoon sinua!
Suomennos: Anni Lähteenmäki